text: Tá ið eg fari inn á Ríkissjúkrahúsið at vitja, komi eg ofta fram við standmyndini av Niels R. Finsen, har kendi læknin situr hugsanarsamur og grundar. Niels R. Finsen livdi í tíðarskeiðinum 1860 til 1904 og var amtmanssonur. Mamman var úr Danmark og pápin úr Íslandi.Finsen fekk nobelheiðursløn í 1903 fyri at vera ein undangongumaður innan nýskapandi ljósviðgerðir, sum vóru mongum til góða hjálp, sum stríddust heilsuliga. Vit føroyingar hava hug at kanna okkum hendan úrmælingin, tí hann vaks upp í Føroyum.Hetta er um sama mundið, sum ein annar maður gjørdi eitt slóbrótandi arbeiði í Føroyum, skotski trúboðarin William G. Sloan. Hann hevði lært seg danskt, tí hetta var í tí tíðini, tá føroyska skriftmálið ikki var komið fyri seg. Sloan var jú barnavinur, sum ofta sang fyri børnunum, og tiltikið er, at hann plagdi at leggja hond sína á høvd teirra og siga “tro på Jesus”. So tað er lítið at ivast í, at Niels R. Finsen á barnaárum hevur fingið hesa einfaldu og signandi heilsan frá Sloan.
text: #000002
text: Sloan gav ofta fólki eina hond, har brúk var fyri tí. Her sæst hann í hoyna. Tekning Ólavur á Váli
text: #000003
text: Hóast aldursmunin hava teir báðir kent hvønn annan. Tað framgongur av bók eftir danska læknanum Anker Aggerbo, sum hevur skrivað ævisøgu um Finsen. Har umtalar Aggerboe William G. Sloan. Hann sigur m.a. frá, hvussu Sloan var eins og ein “Pater Familias” í Havnini, sum ofta tók ímóti ferðafólki niðri við lendingina. Og hann veit eisini at siga, at einaferð vísti Niels R. Finsen skotska trúboðaranum ein vakran træskurð, sum hann hevði latið gera. Men samtalan teirra varð brádliga avbrotin, tí – sum Aggerbo sigur frá – í tí sama fær Sloan eyga á eina grind úti í fjørðinum. Hann, altso Sloan, fer at rópa “grindaboð” og støkkur í ídni sínum yvir í hitt enska málið.Rættiliga áhugavert, at tann mildi og spakføri tænari Harrans eisini vildi gleða føroyingar við at rópa grindaboð. Enn eitt dømi um, hvussu skotski trúboðarin hevði gjørt seg til eitt við fólkið og tók lut í gerandisdegi føroyinga. Ø.
text: #000004
text: 45 ár liðin síðani byrjanina
text: #000007